ತೀರ್ಥಹಳ್ಳಿ ಮಾಳೂರು ಸರ್ಕಾರಿ ಶಾಲೆಗೆ ಕೀರ್ತಿ ತಂದ ಸೃಷ್ಟಿ ಶಿವಮೊಗ್ಗ: ಸರ್ಕಾರಿ ಶಾಲೆಯೆಂದರೆ ಅಸಡ್ಡೆ ತೋರೋ ಈಗಿನ ಕಾಲದಲ್ಲಿ ಸರ್ಕಾರಿ ಶಾಲೆಯಲ್ಲಿ ಓದಿ, ಕಷ್ಟಪಟ್ಟರೆ ಏನೂ ಬೇಕಾದ್ರೂ ಸಾಧಿಸಬಹುದು ಅನ್ನೋದಕ್ಕೆ ಶಿವಮೊಗ್ಗದ ವಿದ್ಯಾರ್ಥಿನಿ ಒಬ್ಬಳು ಉದಾಹರಣೆಯಾಗಿದ್ದಾಳೆ. ಜಿಲ್ಲೆಯ ತೀರ್ಥಹಳ್ಳಿ ತಾಲೂಕಿನ ಮಾಳೂರು ಸರ್ಕಾರಿ ಪದವಿ ಪೂರ್ವ ಕಾಲೇಜಿನ ಪ್ರೌಢಶಾಲೆಯ ವಿದ್ಯಾರ್ಥಿನಿ ಟಿ.ಡಿ ಸೃಷ್ಟಿ, ಎಸ್ಎಸ್ಎಲ್ಸಿ ಪರೀಕ್ಷೆಯಲ್ಲಿ 625 ಅಂಕಗಳಿಗೆ 603 ಅಂಕಗಳನ್ನ ಪಡೆದು ಶಾಲೆಯ ಕೀರ್ತಿಗೆ ಪ್ರೀತಿ ಪಾತ್ರಳಾಗಿದ್ದಾಳೆ. ಬಡತನದಲ್ಲಿ ಹುಟ್ಟಿ, ಬಡತನದಲ್ಲೇ ಬೆಳೆದು, ಶಾಲೆಯ ಶಿಕ್ಷಕರಿಗೆ ಪ್ರೀತಿದಾಯಕಳಾಗಿ ಎಸ್ಎಸ್ಎಲ್ಸಿ ಪರೀಕ್ಷೆಯಲ್ಲಿ ಶೇ. 96.48 ರಷ್ಟು ಅಂಕಗಳನ್ನ ಪಡೆದಿದ್ದಾಳೆ. ಇನ್ನು ಕನ್ನಡ ಭಾಷೆಯಲ್ಲಿ 125ಕ್ಕೆ 125 ಅಂಕಗಳನ್ನ ಪಡೆದಿದ್ದಾಳೆ. ಶಾಲೆಯ 54 ವಿದ್ಯಾರ್ಥಿಗಳು ಪಾಸ್ ಆಗಿದ್ದು, 8 ಮಂದಿ ಡಿಸ್ಟಿಂಕ್ಷನ್ನಲ್ಲಿ ಪಾಸ್ ಆಗಿದ್ದಾರೆ. 34 ವಿದ್ಯಾರ್ಥಿಗಳು ಮೊದಲ ಱಂಕ್ನಲ್ಲಿ, ಏಳು ಮಂದಿ ವಿದ್ಯಾರ್ಥಿಗಳು ಎರಡನೇ ಱಂಕ್ನಲ್ಲಿ ಮತ್ತು ಮೂರನೇ ಱಂಕ್ನಲ್ಲಿ 5 ವಿದ್ಯಾರ್ಥಿಗಳು ಪಾಸ್ ಆಗಿದ್ದಾರೆ. 8 ವಿದ್ಯಾರ್ಥಿಗಳ ಪೈಕಿ ಸೃಷ್ಠಿ 625ಕ್ಕೆ 603 ಅಂಕಗಳನ್ನ ಪಡೆದು ಶಾಲೆಗೆ ಗೌರವ ತಂದ ಸೃಷ್ಟಿಗೆ ಪೋಷಕರು, ಶಾಲೆಯ ಶಿಕ್ಷಕರು ಅಭಿನಂದಿಸಿದ್ದಾರೆ.